கேள்வி: காஞ்சிபுரம் அபிராமேசுவரர் கோயில் - தல விளக்கம் பற்றி தகவல் சொல்.
பதில்: அபிராமேசம் என்பதில் விளங்குவது, திருமால் இந்திரன் அருளுதற்பொருட்டுக் காசிபர் புதல்வராய் வாமனன் தோன்றி அபிராமேசரை நிறுவிப் போற்றி அருளைப்பெற்று மாவலி என்னும் அசுரர் தலைவன் வேள்விச் சாலையை அடுத்து மூன்றடி நிலம் அவனிடம் இரந்துபெற்றுத் தடுத்த சுக்கிரன் கண்ணைக் கெடுத்தனர். பின்பு, மாவலி ஆட்சியுட்பட்ட வானம் மண்ணையும் ஈரடி அளவையாற்கொண்டு மூன்றாமடிக்கு மாவலி தலையில் வைத்து அவனைப் பாதாளத்தழுத்தித் தேவர்கோன் துயரைத் தீர்த்தனர். மீண்டு வந்த திருமால் ‘வாமன குண்டம்’ என்னும் தீர்த்தம் தொட்டு நீராடி அபிராமேசரை வணங்கி உலகளந்த பேருரு (திருவிக்கிரமவடி)வை அவர்க்குக் காட்டி அருள்பெற்று ‘காஞ்சி உலகளந்த பெருமாள் கோயில்’ என்னும் திருப்பெயருடன் விளங்குகின்றனர். ‘அபிராமேசர்’ உலகளந்தார் வீதியில் சங்குபாணி விநாயகர்க்கு வலப்புறத்தே கிழக்கு நோக்கி எழுந்தருளியுள்ளனர்.[http://www.tamilvu.org/library/l3H00/html/l3H00p18.htm www.tamilvu.org | திருத்தல விளக்கம் | அபிராமேசம் | பக்கம்: 818.]